**დაწესებულებებში, თანამშრომელთა შემთხვევითი შერჩევის პრინციპით COVID-19-ზე ტესტირების ერთჯერადი შენარჩევის ზომა და შენარჩევის გენერირების წესი**

**(დროებითი რეკომენდაცია)**

დაწესებულებების მიერ, მომსახურე პერსონალის  შემთხვევითი შერჩევის პრინციპით ტესტირებასთან დაკავშირებით, დაწესებულების მიერ უნდა შეირჩეს ერთ ჯერზე გამოსაკვლევი თანამშრომლების ის  რაციონალური რაოდენობა, რომელიც რეპრეზენტატულ შედეგს მისცემს კონკრეტულ დაწესებულებას (საკუთრების ტიპისა და საქმიანობის სფეროს მიუხედავად).

მიმდინარე ეტაპისთვის **COVID-19-ის** გავრცელების მაჩვენებლად აღებული იქნა, ქვეყანაში დაავადების გავრცელების 5% ნიშნული (რაც მეტია გავრცელება, მით უფრო იზრდება შენარჩევის ზომა), რაც საერთაშორისო გამოცდილების გათვალისწინებით ზუსტ შესაბამისობაშია, საქართველოს დღევანდელ ეპიდსიტუაციასთან (მზარდი ტენდენციით). 13.10.2020 მდგომარეობით საქართველოში რეგისტრირებულ COVID-19-ის დადასტურებული შემთხვევების მიხედვით კუმულაციური ინციდენტობა არის 330/100000, რაც პროცენტულად დაახლოებით ქვეყნის პოპულაციის 0,3%-ია.

რანდომული შერჩევა შესაძლებელია განხორციელდეს 2 დამოუკიდებელი მეთოდით. დაწესებულების უფლებაა თავად აირჩიოს შემთხვევითი შერჩევის რომელი მეთოდით ისარგებლებს კონკრეტულ პერიოდში

მეთოდი 1.:

საფეხური 1.

მოხდა დაწესებულებების რანჟირება დასაქმებულთა რაოდენობის მიხედვით, კერძოდ\*

1. 20-29
2. 30-49
3. 50-74
4. 75-99
5. 100-299
6. 300-499
7. 500-1000
8. >1000

95% სარწმუნოობის დონით და 5%-ის ტოლი სარწმუნოობის ინტერვალით (შეცდომის დასაშვები ზღვარი- MoE(margin of error)  -  გაკეთებულმა გათვლებმა, რომლის დროსაც გამოყენებული იქნა Epi Info-ს სტატისტიკური კალკულატორი,უზრუნველყო შემდეგი ზომის შენარჩევები

|  |  |  |
| --- | --- | --- |
| პერსონალის რაოდენობა | გამოსაკვლევი პირების ოპტიმალური რაოდენობა | სტატისტიკური შეცდომა |
| 1. 20-29 | 16 | 0,5 |
| 1. 30-49 | 21 | 0,5 |
| 1. 50-74 | 32 | 0,5 |
| 1. 75-99 | 42 | 0,5 |
| 1. 100-299 | 59 | 0,5 |
| 1. 300-499 | 64 | 0,5 |
| 1. 500-1000 | 69 | 0,5 |
| 1. >1000 | 72 | 0,5 |

მეთოდი 2.:

ქვეყანაში დაავადების გავრცელების ნიშნული <5 %, 95% სარწმუნოობის დონით და 10 % სარწმუნოობის ინტერვალით (MoE)  -  გაკეთებულმა გათვლებმა, რეპრეზენტატულ რაოდენობად  ნებისმიერი დაწესებულებისათვის განსაზღვრა  თანამშრომელთა 16%.

შენარჩევების ზომა გადაიხედება 2 თვეში ერთჯერ, ქვეყანაში მიმდინარე ეპიდსიტუაციის მახასიათებლების გათვალისწინებით.

მას შემდეგ რაც განისაზღვრება დაწესებულების მიერ ერთჯერადად გამოსაკვლევი პირების რაოდენობა, დაწესებულების თანამშრომელთა სიის (რომელიც დალაგებულია ანბანის, ასაკის, ან რაიმე სხვა მახასიათებლის მიხედვით და ყველა თანამშრომელს მინიჭებული აქვს თავისი კონკრეტული რიგობრივი ნომერი) და რიცხვების შემთხვევითი შერჩევის მარტივი ინსტრუმენტებით (მაგ. <https://www.random.org/integers/>[[1]](#footnote-1)) მოხდება წინასწარ განსაზღვრული რაოდენობის კონკრეტული რიგობრივი ნომრების გენერირება. რიგობრივი ნომრის შესაბამისი პირების ტესტირება მოხდება წინასწარ განსაზღვრული ლაბორატორიების მიერ.

ინსტრუმენტი ყოველ ჯერზე უზრუნველყოფს ახალ შენარჩევს, შესაბამისად ერთი და იმავე პირის განმეორებითი ტესტირების ალბათობა ძალიან მცირეა.

***\*****ვინაიდან დაწესებულებებში, თანამშრომელთა პერიოდული ტესტირება მიმართულია დაავადების შემთხვევების დროულ იდენტიფიკაციასა და დაავადების შემდგომი გავრცელების დროულ პრევენციაზე (კონტაქტების დროულ მართვასა და კონტროლის სხვა ღონისძიებებზე), <20 დასაქმებული პირის მქონე დაწესებულებებისათვის, სადაც შემთხვევითი შეჩევის პრინციპი მაქსიმალური ზომის შენარჩევს მოითხოვს და „ყველას“ ან „თითქმის ყველას“ მოიცავს, საკმარისი იქნება შემთხვევების იდენტიფიკაციისა ამოქმედდეს კონტაქტების მიდევნების სტანდარტული პროტოკოლი სავალდებულო პერიოდული რანდომული ტესტირების გარეშე.*

1. ეს საიტი აგენერირებს სიას უნიკალური ნომრებით [↑](#footnote-ref-1)